**Dátum:** 2024. július 29.

Rejtett „Roto NX | C” pántoldal / 13 mm-es vasalattengelyű fa- és műanyag profilokhoz / Kiemelkedő tulajdonság: felületbe süllyesztett, teljesen rejtett alkatrészek / Bukó-nyíló ablakok és erkélyajtók 180 kg szárnytömegig fa profilokból / Kiemelkedő biztonság / Sokféle ablakformátum / Maximális gazdaságosság az ablakgyártásban / Az alkatrészek optimális összehangolása

**Láthatatlan és nélkülözhetetlen**

***Leinfelden-Echterdingen*** – A Roto az elsők között fejlesztett rejtett vasalatokat, és így meghatározó szerepet játszott az esztétikus, dizájnorientált ablakgyártás alakításában. A Roto Frank Fenster- und Türtechnologie GmbH most ismét a fejlesztésekre koncentrált és bemutatja a „Roto NX | C” rejtett pántoldalt. A vállalat leinfelden-echterdingeni központja a vasalatgyártás úttörője, és mindig az ügyfelek számára elérhető előnyökre helyezi a hangsúlyt.

A pántoldal 13 mm vasalattengelyű fa- és műanyag profilokban kerül alkalmazásra. A pántoldal a „Roto NX” bukó-nyíló rendszer moduláris vasalatrendszeréhez tartozik. Ez hihetetlenül megkönnyíti a felhasználását, hiszen minden alkatrész optimálisan összehangolt egységet alkot. A vasalatrendszer egyik fő jellemzője a közös alkatrészek nagyarányú felhasználása, amely minimálisra csökkenti a különböző alkatrészek számát, és ezáltal maximálisan támogatja a költséghatékony ablakgyártást.

**Racionális felhasználás és letisztult esztétika**

A C pántoldal szerelése esetén csak minimális előkészítő munkálatra van szükség a szárnyon és a tokon. Az alakzáró Clip&Fit csatlakozásnak köszönhetően minden alkatrész ugyanazon a helyen és módon rögzíthető. A gyártók, akik a négy felületszerelt „Roto NX” pántoldal egyikét használják, a rejtett középzáró vonatkozásában is profitálhatnak a csökkentett számú alkatrészen alapuló moduláris felépítéséből: A rejtett C pántoldal esetén azonos rejtett középzáró kerül felhasználásra.

A három ollóméret azonos beakasztási elv szerint szerelhető. Ezáltal minden szárnyméret esetén mindig azonos módon, bajonettzárral szerelhetők. Hasonlóképpen, a szárny egyszerű beakasztása az építkezés helyszínén is lehetséges. A szerelés során további előnyt jelent, hogy a szárnyat nem szükséges leakasztani a bukásmélység beállításához.

A szárnyhoronyban teljesen rejtett módon elhelyezett olló- és sarokcsapágyat is beleértve a „Roto NX | C” pántoldal minden alkatrésze kívülről láthatatlanul van beépítve a tokba és a szárnyba.

Ezáltal a pántoldal és az azzal felszerelt ablakok és erkélyajtók a modern belsőépítészet minden igényét kielégítik. Az ablakok és az erkélyajtók valódi dizájnelemekké válnak a helyiségben a felületbe süllyesztett, teljesen rejtett kialakítással, melynek köszönhetően a szárny és a tok szinte egymásba olvad.

**Kiemelkedő biztonság**

A teljesen rejtett „Roto NX | C” pántoldal sarokpántja és sarokcsapágya olyan robusztus kivitelben készül, hogy a tehermentesítő beépítésére csak 120 kg szárnytömegtől van szükség. Alkalmazásával csökken a sarokcsapágyra nehezedő szárnyterhelés, amely így a tokra vezetődik át. A tehermentesítő kémlelőnyílással és előfeszített rugókkal van felszerelve. Ha a csavarfej teljes egészében látható a kémlelőnyílásban, a tehermentesítő beállítása helyes. Az ablak használóira tekintettel a szárnyterhelés-elosztás elősegíti a teljes ablakrendszer működésbiztonságát, és ezáltal biztosítja a nyílászáró hosszú élettartamát.

Az ablakgyártók az egyszerű szerelésből, az ablak használói pedig a betörésgátlás és a használati biztonság szempontjából profitálhatnak a magas színvonalú C pántoldalból, hiszen a „Roto NX | C” is RC 2, illetve RC 3 biztonsági fokozatú betörésgátlást biztosít. TiltFirst” (nyíló-bukó), illetve „TiltSafe” funkciókkal is bővíthető. A robusztus „TiltSafe” biztonsági záródarabok révén az ablak még bukó állásban is RC 2 szintű betörés elleni védelmet nyújt.

**Minőség, gazdag formátumválaszték és komfort**

A robusztus, kiváló minőségben gyártott alkatrészek minőségét a leinfeldeni telephelyen működő Nemzetközi Technológiai Központban (ITC) végzett tesztek garantálják. A vizsgálatok közé tartoznak az anyag- és korróziós vizsgálatok, illetve tartós működési tesztek.

Ezenkívül a rosenheimi ift által kiállított tanúsítványok garantálják a pántoldal működésbiztonságát. A QM 328 eljárás keretében a pántoldalt például a DIN EN 13126-8 (20 000 ciklus) szabvány alapján H3 tartóssági osztályú besorolást kapott, és a DIN EN ISO 9227, illetve az EN 1670 szabvány korrózióállósági 5-ös osztályának is megfelelt.

A „Roto NX | C” segítségével az ablakformátumok széles skálája valósítható meg különböző kivitelekben – akár nagy méretű, max. 3000 mm szárnyhoronymagasságú, nagy szárnytömegű nyílászárók, akár modern, keskeny formátumok. Műanyag profilok esetén a maximális szárnytömeg 150 kg-ig terjedhet, faprofilokkal 180 kg szárnytömegig használhatók – mindkét esetben szükség van tehermentesítő és nyitáshatároló alkalmazására. 150 és 180 kg közötti szárnytömegek esetén ezenkívül egy tartólemez is beépítésre kerül.

A C pántoldal a legkülönfélébb alkalmazásokat és kiviteleket is lehetővé teszi. Ide tartoznak a „TiltFirst” változatok mellett a kifelé nyíló, helytakarékos ablakmegoldásként számon tartott Side-Hung kivitelek is, amelyek lehetővé teszik, hogy a nyitott szárny ne nyúljon be a helyiségbe. Ebben az alkalmazási változatban a horonyolló korlátozza a szárnynyílást. Egy 20 mm lapos küszöbbel kombinálva a C pántoldallal is előállíthatók esztétikus, csapóeső elleni szigeteléssel ellátott és biztonságos megoldások, ha akadálymentes erkélyajtókra van szükség.

**Optimálisan összehangolt vasalat és tömítés**

Kérésre a Deventer vagy Ultrafab tömítőprofilok az ügyfél igényeinek megfelelően hozzáigazíthatók a bukó-nyíló ablakrendszer kinematikájához és a kiválasztott „Roto NX” vasalatkonfigurációhoz. Ezáltal a „Roto NX | C” pántoldal és a teljes „Roto NX” vasalatrendszer jelenti a tökéletes megoldást, ha magas szintű tömítettségre és tartósan kényelmes használatra van szükség. A C pántoldal iránt érdeklődő ablakgyártóknak a Roto értékesítési munkatársai teljes körű tájékoztatást nyújtanak, és a pántoldal alkalmazási lehetőségeit is megismerhetik a „Roto City” virtuális tanácsadó platformon.

Bővebb információ: <ftt.roto-frank.com/hu-hu/termekek/reszletek/roto-nx/>.

Ein Bild, das Im Haus, Wand, Inneneinrichtung, Couch enthält.

Automatisch generierte Beschreibung

A szárnyhoronyban teljesen rejtett módon elhelyezett olló- és sarokcsapágyat is beleértve a „Roto NX | C” pántoldal minden alkatrésze kívülről láthatatlanul beépíthető a tokba és a szárnyba. A pántoldal 13 mm vasalattengelyű fa- és műanyag profilokban használható 150 kg (műanyag), ill. 180 kg (fa) maximális szárnytömegig. A maximális szárnyhoronymagasság 3000 mm, a maximális szárnyhoronyszélesség 1750 mm.

**Kép**: Roto Frank Fenster- und Türtechnologie **Roto\_NX\_C.jpg**



Kimagasló szintet képviselő biztonsági szabványok és exkluzív dizájn egy vasalattechnológiában egyesítve. Mivel a sarokcsapágy nyitási ívének tervezésekor a keskeny profilokat is figyelembe vették, az ablakgyártók a teljesen rejtett „Roto NX | C” pántoldallal több tekintetben is csúcskategóriás nyílászárókkal bővíthetik kínálatukat.

**Kép**: Roto Frank Fenster- und Türtechnologie **Roto\_NX\_C\_Ausdrehkurve.jpg**



A teljesen rejtett „Roto NX” | C pántoldal segítségével a legkülönbözőbb ablakformátumok széles skálája valósítható meg különböző kivitellel és biztonsági fokozatokkal; például RC 2 és RC 3 ellenállási osztályokkal. Olyan opcionális funkciókkal is kapható, mint a „TiltSafe” (bukó állásban RC 2) vagy „TiltFirst” (nyitáskor először bukó állásba kerül az ablak).

**Kép**: Roto Frank Fenster- und Türtechnologie **Roto\_NX\_C\_Formatvielfalt.jpg**

Szabadon felhasználható – másolatot kérünk

**Kiadó**: Roto Frank Fenster- und Türtechnologie GmbH • Wilhelm‑Frank‑Platz 1 • 70771 Leinfelden‑Echterdingen • Tel. +49 711 7598 0

**Kapcsolattartó**: Sabine Barbie • [sabine.barbie@roto-frank.com](mailto:sabine.barbie@roto-frank.com) • Tel. +49 711 7598 2514